Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israelin terveysministeriö: sairaaloiden on varauduttava sotaan pohjoisessa.
USA painostaa Israelia yhä voimakkaammin -
humanitaarisen avun lisäämiseksi Hamasin hallitsemaan Gazaan.
Israel hakee Egyptiltä tukea -
panttivankien vapauttamista koskeville neuvotteluille.
Sota Hamasin piinaamassa Gazassa jatkuu. Israelin ilmavoimat on iskenyt -
150 terrorikohteeseen eri puolilla Gazaa. Maajoukot puolestaan -
jatkavat toimiaan paikantaakseen maanalaista infrastruktuuria, -
jossa Hamas varastoi mittavia määriä raketteja ja niiden laukaisualustoja, -
lennokkeja sekä muita räjähteitä.
Puolustusvoimien (IDF) tiedottaja Daniel Hagari -
antoi tarkempaa tietoa tapauksesta, -
jossa yhdeksän israelilaissotilasta kuoli ja 14 loukkaantui.
Tapaus sattui, kun IDF:n joukot -
olivat valmistelemassa maanalaisen asetehtaan tuhoamista.
Löysimme eilen tähän asti suurimman -
Hamasin raketti- ja asetehtaan Al-Bureijista.
Sotilaiden valmistellessa asetehtaan tuhoamista -
lähellä ollut panssarivaunu havaitsi viholliskohteen ja tulitti sitä, -
jolloin ammus aiheutti räjähdyksen -
ilmeisesti läheiseen sähköpylvääseen osuessaan.
Kuusi sotilasta kuoli ja 14 loukkaantui räjähdyksessä.
Vihollisuudet kiihtyvät myös Israelin pohjoisrintamalla.
Pohjoisessa eliminoimme tänään -
Hizbollahin eteläisen ilmavoima- yksikön komentajan Ali Husin Berijin, -
joka tunnetaan myös nimellä Abu Ma'adi. Hänet eliminoitiin ilmaiskulla.
Ali oli johtanut kymmeniä lennokki-iskuja Israelia vastaan.
Libanonin alueelta tehtiin useita laukaisuja päivän aikana.
Pohjoiseen komentokeskukseen kohdistui kaksi lennokki-iskua.
Kukaan ei loukkaantunut, ja aineellinen vahinkokin oli vähäistä.
Tapausta selvitetään edelleen. Ali oli tämänkin iskun takana.
Hänet ja kaksi hänen seurassaan ollutta Hizbollah-jäsentä -
eliminoitiin kolme tuntia myöhemmin.
Eliminoimme tänään myös toisen terrorisolun, -
joka oli aikeissa laukaista lennokin Israeliin.
Iskussa kuoli kolme terroristia, ja heidän aseensa tuhottiin.
Toimimme päättäväisesti -
kaikkia alueeseemme kohdistuvia uhkia vastaan -
ja muutamme pohjoisrajan turvallisuustilannetta.
Pohjoisrintaman tilanteen kärjistymisen vuoksi -
Israelin terveysministeriö on ohjeistanut sairaaloita -
varautumaan tuhansiin uhreihin. Sairaaloiden on mm. varauduttava -
siirtymään vuorokauden varoajalla pomminkestäviin tiloihin.
Hizbollah piti Libanonissa hautajaiset Radwan-eliittiyksikkönsä komentajalle,
joka kuoli Israelin kostoiskussa sunnuntaina.
Surmansa saaneen Hizbollah-terroristin äiti -
julisti hautajaisten jälkeen, että hänen poikansa kuolemasta huolimatta -
Hizbollah ei epäröi jatkaa taisteluaan Israelia vastaan.
Lähetämme viholliselle viestin: älkää kuvitelko, että tappamalla -
ja aiheuttamalla meille marttyyreja alkaisimme pelätä.
Pidämme sellaisia toimia typeränä virheenä.
Israelin tekemisillä ei ole meihin mitään vaikutusta.
He vain reagoivat kiukuspäissään vastarintaliikkeemme iskuihin.
Kiitos Allahille.
Toisin kuin vihamieliset libanonilaisäänet antavat ymmärtää, -
Hizbollahia selvästi pidättelee tieto siitä, -
että Israel on valmis käyttämään laadullista ylivoimaansa sitä vastaan.
Israel aikoo määrätietoisesti palauttaa turvallisuuden maan pohjoisosaan -
sekä suojella alueellista koskemattomuuttaan -
Iranin ja sen libanonilaiskätyrin pahantahtoisilta pyrkimyksiltä.
Israel ymmärtää, miten kovan hinnan -
se joutuu maksamaan kansakuntansa vapaudesta.
Yhdysvallat taas aikoo yhtä päättäväisesti -
estää tilannetta eskaloitumasta hallitsemattomaksi Lähi-idän sodaksi.
Toinen vaihtoehto on, että USA puuttuisi suoraan -
alueellisen epävakauden masinoijan eli Iranin toimiin.
USA:n nykyisen hallinnon aikana niin tuskin kuitenkaan käy.
USA:n ulkoministeri Antony Blinken sanoi Israelin johtoa tavattuaan, -
että USA on sitoutunut tukemaan -
Israelin rajaturvallisuuden palauttamista diplomaattisin keinoin.
Puhuimme myös Israelin―Libanonin rajan jännittyneestä tilanteesta.
Hizbollah on tehnyt raketti-iskuja Israeliin päivittäin.
Kuten mainitsin, Yhdysvallat tukee Israelia -
sen pohjoisrajan turvallisuuden varmistamisessa.
Haemme diplomaattista ratkaisua, jolla estetään sodan eskalaatio -
ja jotta perheet voivat elää taas turvassa -
Pohjois-Israelissa ja myös Etelä-Libanonissa.
Blinken painotti Lähi-idän maiden johtajien viestittäneen hänelle, -
että he tekevät voitavansa, -
jotta Hamasin aloittama sota Israelia vastaan ei leviäisi laajemmalle.
Ennen Israeliin tuloa tapasin Turkin, Kreikan, Jordanian, Qatarin, -
Arabiemiraattien ja Saudi-Arabian johtajia.
He kaikki jakavat huolen konfliktin leviämisestä.
He aikovat käyttää vaikutusvaltaansa ja suhteitaan -
estääkseen konfliktia laajenemasta ja uusia rintamia avautumasta.
Kaikki ilmaisivat syvän huolensa humanitaarisesta tilanteesta -
sekä surmansa saaneiden siviilien määrästä Gazassa.
Siviilien keskellä piileksivä, kouluista ja sairaaloista tulittava vihollinen -
tekee tilanteesta käsittämättömän haastavan.
Mutta siviiliuhrien, eritoten lasten, määrä Gazassa on aivan liian suuri.
Gazaan toimitettavan avun määrän lisäämisessä -
on saatu aikaan tärkeää edistystä. Silti 90 prosenttia Gazan väestöstä -
kärsii YK:n mukaan puutteellisesta elintarviketurvasta.
Valitettavasti Blinken toisti -
kansainvälisten instituutioiden ja Lähi-idän totalitaaristen johtajien -
Israelin-vastaista disinformaatiota Gazan tilanteesta.
Luvut ovat peräisin suoraan islamistiselta Hamasilta.
Samalla Blinken toi kuitenkin julki sen, miten pöyristynyt USA on -
Etelä-Afrikan päätöksestä vetää Israel oikeuteen -
perusteettomien kansanmurhaväitteiden nojalla.
Kanteen nostaminen Israelia vastaan Kansainvälisessä tuomioistuimessa -
vie maailman huomion näistä tärkeistä ponnisteluista.
Sitä paitsi kansanmurhasyyte on katteeton.
Sen vastenmielisyys vain korostuu, kun otetaan huomioon, -
että Israelin kimpussa olevat -
― Hamas, Hizbollah, huthit sekä niiden tukija Iran ―
vaativat avoimesti Israelin tuhoamista ja juutalaisten joukkomurhaamista.
Blinken puhui myös Hamasin ottamien panttivankien omaisten ahdingosta.
Panttivangit ovat viruneet Gazassa 7.10. verilöylystä lähtien.
Tiedämme, että aika kuluu eri tavalla niillä, -
joihin nämä iskut ja konflikti ovat vaikuttaneet eniten.
Tapasin juuri perheitä, joiden omaisia on yhä panttivankeina Gazassa -
tai vapautettu sieltä.
Monia näistä perheistä olen tavannut jo useita kertoja.
Heille jokainen minuutti, tunti ja päivä, -
jonka he joutuvat viettämään erossa rakkaistaan, on ikuisuus.
Tämä suunnaton inhimillinen kärsimys on yksi monista syistä, miksi tuemme -
Israelia sen varmistamisessa, että 7.10. ei enää koskaan toistu.
Siksi toimimme myös niin intensiivisesti -
panttivankien vapauttamiseksi, Gazan siviilien suojelun vahvistamiseksi -
sekä sen estämiseksi, että konflikti ei leviä muualle.
Ja sen tähden puurramme Lähi-idän turvallisuuden edistämiseksi.
Israelin puolustusvoimat tekee kaiken voitavansa, -
jotta kaikki Hamasin käsissä olevat panttivangit saadaan tuotua kotiin.
Emme unohda hetkeksikään sitä, että Gazassa on yhä 136 panttivankia.
Heidän joukossaan on -
kymmeniä sairaita ja haavoittuneita, jotka eivät saa tarvitsemaansa hoitoa.
Yli 80-vuotiaita vanhuksia, jotka eivät saa kriittisiä lääkkeitä.
Lapsia ja nuoria naisia, -
joita ei kyetä suojelemaan väkivaltaisilta Hamas-terroristeilta.
Me välitämme heidän fyysisestä ja henkisestä hyvinvoinnistaan.
Meillä on moraalinen velvollisuus tuoda heidät kotiin.
Ja koko maailmalla on velvollisuus toimia, jotta panttivangit -
saadaan vapautettua gazalaisterroristien käsistä, -
joiden toimintatavat ovat Isisiäkin karmeammat.
IDF:n palestiinalaisalueiden hallintokoordinaattori Ghassan Aliyan -
vieraili Egyptissä tiistaina osana panttivankeihin liittyviä toimia.
Hän tapasi korkea-arvoisia egyptiläisvirkamiehiä -
osana pyrkimystä saavuttaa läpimurto-
panttivankeja koskevissa neuvotteluissa.
Osapuolet kävivät keskustelua myös -
Gazaan toimitettavasta humanitaarisesta avusta, -
samoin Egyptin mahdollisista toimista siinä tapauksessa, että Hamas pyrkii -
salakuljettamaan israelilaisia panttivankeja Gazasta Egyptiin -
tai aseita Egyptistä Gazaan.
Kiitos seurasta.
Rukoillaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen